EkBass/fiwiki-20250220-pages-articles huggingface dataset:
Aimo O. Aaltonen

Aimo Olavi Aaltonen (20. syyskuuta 1919 Turku – 17. heinäkuuta 1999 Turku) oli suomalainen oikeustieteilijä, Turun kauppakorkeakoulun kauppaoikeuden professori 1961–1982. Sitä ennen hän toimi assistenttina Helsingin yliopistossa 1952–1961 ja vt. professorina 1957–1961. Helsingin kauppakorkeakoulun tuntiopettajana hän toimi vuosina 1956–1963. Hän oli Invalidiliiton puheenjohtaja 1961–1986.Facta 2001, osa 1, p. 20.Facta 2001, Täydennysosa 1990, s. 186.Kuka kukin on 1978, s. 15. Runeberg.org. Akateemisen maailman ulkopuolella Aaltonen toimi Suomen Sosialidemokraatin toimittajana 1941–1942, Säästöpankkiliiton tarkastajana 1945–1946 ja Osuusliike Elannon lakimiehenä 1947–1951. Vuosina 1952–1957 hän oli Uudenmaan läänin verotarkastuslautakunnan jäsen, 1956–1961 Avoin- ja Kommandiittiyhtiölakikomitean jäsen, 1958–1962 verolakikomitean jäsen, 1960–1962 keskusverolautakunnan jäsen ja 1974–1975 valtiovarainministeriön yleishyödyllisten yhteisöjen verovapaustoimikunnan puheenjohtaja. Aaltosen isä oli ministeri ja kansanedustaja Aleksi Aaltonen ja äiti taidemaalari Elli Ilona Aaltonen (o.s. Lehtonen). Aimo Aaltosen puoliso vuodesta 1948 lähtien oli Hilkka Martta Estevuo. Heillä on kaksi lasta. Aaltonen valmistui ekonomiksi 1944, lakitieteen kandidaatiksi 1946, lisensiaatiksi 1948, kauppatieteiden maisteriksi 1950 ja väitteli lakitieteen tohtoriksi 1955. Kauppatieteiden lisensiaatin tutkinnon hän suoritti vuonna 1966. == Lähteet == Luokka:Suomalaiset oikeustieteilijät Luokka:Suomalaiset järjestöjohtajat Luokka:Suomalaiset professorit Luokka:Helsingin yliopiston professorit Luokka:Vuonna 1919 syntyneet Luokka:Vuonna 1999 kuolleet Luokka:Turun kauppakorkeakoulun professorit
Anantapur

Anantapur (, ) on Intiassa Andhra Pradeshin osavaltiossa sijaitsevan Anantapurin piirikunnan pääkaupunki. Vuonna 2011 kaupunkialueella asui 341 895 henkeä. == Liikenne == Anantapuriin pääsee valtateiltä 7 ja 205. Lähin lentokenttä sijaitsee 80 kilometriä Anantapurista etelään, mutta Bangaloren kansainväliseltä lentoasemalta 168 kilometrin päästä on paremmat liikenneyhteydet. Anantapurista muualle Intiaan on myös hyvät raideliikenneyhteydet. Tiedosto:Anantapur Clock tower at night.jpg|Anantapurin kellotorni yöllä. Tiedosto:Sapatgiri Circle.jpg|Liiketiloja Anantapurissa. == Lähteet == == Aiheesta muualla == Luokka:Andhra Pradeshin kaupungit
Anantapurin piirikunta

Anantapurin piirikunta () on yksi Andhra Pradeshin osavaltion 13 piirikunnasta Intiassa. Anantapur on sen pääkaupunki. Vuonna 2011 piirikunnassa asui 4 083 315 henkilöä. == Lähteet == == Aiheesta muualla == Luokka:Andhra Pradeshin piirikunnat
Lauren Dixon

Lauren Dixon (s. 12. lokakuuta 1995 Ontario) on kanadalainen näyttelijä, laulaja ja tanssija. Hän näytteli yhtä päärooleista, Stevie Lakea, televisiosarjan Tallijengi kolmannella tuotantokaudella. ==Lähteet== == Aiheesta muualla == * Kotisivut * Luokka:Kanadalaiset näyttelijät Luokka:Kanadalaiset laulajat Luokka:Kanadalaiset tanssijat Luokka:Vuonna 1995 syntyneet Luokka:Elävät henkilöt
Gunturin piirikunta

Gunturin piirikunta () on yksi Andhra Pradeshin osavaltion 13 piirikunnasta Intiassa. Guntur on sen pääkaupunki. Vuonna 2011 piirikunnassa asui 4 889 230 henkilöä. == Lähteet == == Aiheesta muualla == Luokka:Andhra Pradeshin piirikunnat
BK Lokomotiv Kuban

BK Lokomotiv Kuban on venäläinen koripalloseura Krasnodarista. == Historia == Seura perustettiin vuonna 1946 Mineralnyje Vodyssa. Seura menestyi erityisesti junioritasolla, mutta se pelasi myös miesten kansallisella tasolla. Kauden 2002–2003 jälkeen Lokomotiv muutti Rostov-na-Donuun, jonka ajateltiin olevan parempi paikka suuremman talousalueensa ansiosta. Seura paransi nopeasti sijoitustaan Venäjän sarjassa ja eteni muun muassa EuroCup Challengen loppuotteluun kaudella 2004–2005. Venäjän liigan sekä kansainvälisten sarjojen nousseet liigakriteerit pakottivat seuran muuttamaan kesällä 2009 Krasnodariin. Samalla seuran nimeksi vaihdettiin Lokomotiv–Kuban. Kaudella 2012–2013 seura voitti ULEB Eurocupin mestaruuden ja varmisti ensimmäistä kertaa paikkansa Euroliigassa. == Lähteet == == Aiheesta muualla == * Virallinen kotisivu Luokka:Venäläiset koripalloseurat Luokka:Krasnodar
Ariel Kaplan

Ariel Kaplan on australialainen näyttelijä, laulaja ja tanssija. Hän esitti yhtä päärooleista, Lisa Atwoodia, televisiosarjan Tallijengi (The Saddle Club) kolmannella tuotantokaudella vuosina 2008–2009. Vuonna 2013 hän sai Imogen Willisin roolin sarjasta Neighbours. == Lähteet == * * Luokka:Australialaiset näyttelijät Luokka:Australialaiset laulajat Luokka:Syntymävuosi puuttuu Luokka:Elävät henkilöt
Victoria Campbell

Victoria Campbell (s. 1996) on kanadalainen näyttelijä. Hän esittää yhtä päärooleista, Carole Hansonia, televisiosarjan Tallijengi kolmannella tuotantokaudella vuosina 2008–2009. == Lähteet == * Luokka:Kanadalaiset näyttelijät Luokka:Vuonna 1996 syntyneet Luokka:Elävät henkilöt
Kurnoolin piirikunta

Kurnoolin piirikunta () on yksi Andhra Pradeshin osavaltion 13 piirikunnasta Intiassa. Kurnool on sen pääkaupunki. Vuonna 2011 piirikunnassa asui 4 046 601 henkilöä. == Lähteet == == Aiheesta muualla == Luokka:Andhra Pradeshin piirikunnat
The Eagle and Child

The Eagle and Child (kutsumanimeltään ”Bird and Baby”) on 1600-luvulla perustettu pub St Giles -kadun varrella Oxfordissa, Englannissa. Se tunnetaan erityisesti Inklings-kirjailijaryhmän kokoontumispaikkana. Rakennus on toiminut pubina vuodesta 1650 lähtien. Nykyistä nimeään se on kantanut ainakin vuodesta 1684 lähtien, jolloin Richard Platt sai säilyneiden asiakirjojen mukaan luvan käyttää kylttiä, johon on kuvattuna kruunu ja kotkan kantama lapsi. Aihe on peräisin Derbyn jaarlin vaakunasta. Pubi oli vuosisatoja University Collegen omistuksessa, kunnes se myytiin vuonna 2004 St John’s Collegelle. Inklings-ryhmä, johon kuuluivat muun muassa C. S. Lewis ja J. R. R. Tolkien, piti The Eagle and Childin perähuoneessa, ”The Rabbit Roomissa”, vapaamuotoisia tapaamisia tiistaiaamupäivisin 1930-luvulta alkaen. Ryhmän varsinaiset kokoukset, joissa jäsenet lukivat toisilleen keskeneräisiä töitään, pidettiin torstai-iltaisin Lewisin luona Magdalen Collegessa. Torstain kokoontumiset lopetettiin vuonna 1949, mutta pubitapaamisia jatkettiin edelleen, tiistaisin tai maanantaisin. Vuonna 1962 Inklings siirtyi St Gilesin yli Lamb and Flagiin, kun perähuone avattiin yleiseen käyttöön. The Eagle and Childia laajennettiin niin, että entisen perähuoneen läpi pääsee nyt pubin perälle rakennettuihin uusiin tiloihin. == Lähteet == * * * === Viitteet === == Aiheesta muualla == Luokka:Oxford Luokka:Ravintolat Yhdistyneessä kuningaskunnassa Luokka:Oxfordshiren rakennukset ja rakennelmat
Warangalin piirikunta

Warangalin piirikunta (, ) on yksi yksi Telanganan osavaltion 10 piirikunnasta Intiassa. Se kuului Andhra Pradeshin osavaltioon kesäkuuhun 2014 asti. Warangal on sen pääkaupunki. Vuonna 2011 piirikunnassa asui 3 522 644 henkilöä. == Lähteet == == Aiheesta muualla == Luokka:Telanganan piirikunnat
Nizamabadin piirikunta

Nizamabadin piirikunta (, ) on yksi yksi Telanganan osavaltion 10 piirikunnasta Intiassa. Se kuului Andhra Pradeshin osavaltioon kesäkuuhun 2014 asti. Sen pääkaupunki on Nizamabad. Vuonna 2011 piirikunnassa asui 2 552 073 henkilöä. == Lähteet == == Aiheesta muualla == Luokka:Telanganan piirikunnat
Calgary Roughnecks

275px|thumb|Roughnecks juhlimassa vuoden 2009 mestaruutta. Calgary Roughnecks on vuonna 2001 perustettu sisälacrossen ammattilaisseura Calgarystä, Albertasta. Joukkue pelaa kotiottelunsa Scotiabank Saddledomessa. Calgary on voittanut historiansa aikana kahdesti mestaruuden, vuosina 2004 ja 2008. Roughnecks on selvinnyt pudotuspeleihin jokaisena kautenaan, lukuun ottamatta kautta 2001, mikä oli seuran ensimmäinen NLL:ssä. == Palkinnot == Palkinto Voittaja Kausi Arvokkain pelaaja Jeff Shattler 2011 Vuoden tulokas Taylor Wray 2004 Curtis Dickson 2011 Vuoden puolustaja Taylor Wray (jaettu) 2004 Vuoden hyökkääjä Jeff Shattler 2011 Vuoden maalivahti Mike Poulin 2012 Vuoden herrasmiespelaaja Tracy Kelusky 2007 Vuoden valmentaja Troy Cordingley 2009 Vuoden vaikuttaja Brad Banister 2003 Loppuottelun arvokkain pelaaja Curtis Palidwor 2004 Josh Sanderson 2009 == Tilastot == Kausi Divisioona V-H Sijoitus Koti Vieras Tehdyt Päästetyt Valmentaja Pudotuspelit 2002 Pohjoinen 4–12 3. 2–6 2–6 224 264 Chris Hall ei selvinnyt 2003 Pohjoinen 9–7 2. 6–2 3–5 209 207 Chris Hall hävisi puolivälierän 2004 Läntinen 10–6 3. 4–4 6–2 214 187 Chris Hall Mestaruus 2005 Läntinen 10–6 1. 6–2 4–4 216 208 Chris Hall Hävisi divisioonan finaalin 2006 Läntinen 9–7 3. 4–4 5–3 183 178 Chris Hall hävisi divisioonan välierän 2007 Läntinen 9–7 2. 4–4 5–3 219 202 Chris Hall, Jeff Dowling hävisi divisioonan välierän 2008 Läntinen 7–9 3. 5–3 2–6 183 178 Troy Cordingley Hävisi divisioonan finaalin 2009 Läntinen 12–4 1. 5–3 7–1 206 167 Troy Cordingley Mestaruus 2010 Läntinen 10–6 2. 5–3 5–3 193 169 Dave Pym hävisi divisioonan välierän 2011 Läntinen 11–5 1. 6–2 5–3 198 181 Dave Pym hävisi divisioonan finaalin 2012 Läntinen 12–4 1. 5–3 7–1 216 170 Dave Pym hävisi divisioonan välierän Yhteensä 11 kautta 103–73 52–36 51–37 2 261 2 111 == Lähteet == Luokka:Kanadalaiset haavipalloseurat Luokka:Calgaryn urheilu Luokka:Vuonna 2001 perustetut urheiluseurat
Vizianagaram

Vizianagaram () on Intiassa Andhra Pradeshin osavaltiossa sijaitsevan Vizianagaramin piirikunnan pääkaupunki. Vuonna 2011 kaupunkialueella asui 239 374 henkeä. == Liikenne == Vizianagaramissa on rautatieasema. == Lähteet == == Aiheesta muualla == Tiedosto:View of Vizianagaram town Andhra Pradesh.jpg|Vizianagaramin kaupunkia. Tiedosto:WAP 4 series loco at Vizianagaram Junction.jpg|Vizianagaramin rautatieasema. Tiedosto:West Entrance of the Vizianagaram fort in Andhra Pradesh.jpg|Vizianagaramin linnakkeen länsiportti. Luokka:Andhra Pradeshin kaupungit
Vizianagaramin piirikunta

Vizianagaramin piirikunta () on yksi Andhra Pradeshin osavaltion 13 piirikunnasta Intiassa. Vizianagaram on sen pääkaupunki. Vuonna 2011 piirikunnassa asui 2 342 868 henkilöä. == Lähteet == == Aiheesta muualla == Luokka:Andhra Pradeshin piirikunnat
Mäk Gälis

Mäk Gälis (oikealta nimeltään Joonas Aleksi Galle, 1989) on suomalainen rap-artisti. Mäk Gäliksen ensimmäinen musiikkivideo kappaleesta "Siskos broidi" julkaistiin maaliskuussa 2012. Kappale sisältää samplen Toton kappaleesta "Hold the Line", ja se ei päätynyt lopulta Mäk Gäliksen esikoisalbumille. Toinen musiikkivideo julkaistiin kesäkuussa 2012 kappaleesta "Mäk is bäk". Mäk Gäliksen debyyttialbumi Lähi-öissä julkaistiin PME Recordsin kautta 26. huhtikuuta 2013, ja se nousi Suomen virallisen albumilistan sijalle 32. Albumilta julkaistiin vielä musiikkivideot kappaleista "Tsekkaa mun kiesii", "Älä koske mun bisneksii", "Big Mäk" ja "Kaidalla polulla". Albumin kappale "Saa föraa" on mukana jääkiekon mm-kilpailuiden 2013 virallisella musiikkialbumilla, Leijonat 2013 -kokoelmalla. Mäk Gälis on JVG:stä tutun VilleGallen pikkuveli, ja hän on pelannut jääkiekkoa Jokerien junioreissa. == Diskografia == ===Albumit=== * Lähi-öissä (2013) * Kiveä ja sämpylää EP (2018) ===Musiikkivideot=== * Siskos broidi (2012) * Mäk is bäk (2012) * Tsekkaa mun kiesii (2013) * Älä koske mun bisneksii (mukana DJ Susinaama, 2013) * Big Mäk (2013) * Kaidalla polulla (2014) == Lähteet == == Aiheesta muualla == * MäkGälis | Facebook Luokka:Suomalaiset hip hop -artistit Luokka:Vuonna 1989 syntyneet Luokka:Elävät henkilöt
Ongole

Ongole () on Intiassa Andhra Pradeshin osavaltiossa sijaitsevan Prakasamin piirikunnan pääkaupunki. Vuonna 2011 kaupunkialueella asui 206 419 henkeä. == Liikenne == Ongolessa on rautatieasema. 55 kilometrin päässä sijaitsee Vodarevun satama. 120 kilometrin päässä sijaitsee Vijayawadan lentoasema. == Lähteet == == Aiheesta muualla == * Ongolen kotisivu Tiedosto:Ongole railway station.jpg|Ongolen rautatieasema. Tiedosto:Saibaba Temple, Santhapeta, Ongole.jpg|Saibaban temppeli. Tiedosto:Community Hall, Santhapeta, Ongole.jpg|Sanghamitran kunnantalo. Luokka:Andhra Pradeshin kaupungit
Prakasam

Prakasam () on yksi Andhra Pradeshin osavaltion 13 piirikunnasta Intiassa. Sen pääkaupunki on Ongole. Vuonna 2011 piirikunnassa asui 3 392 764 henkilöä. == Maantiede == Prakasamin naapuripiirikunnat ovat Sri Potti Sriramulu Nellore, YSR, Kurnool, Mahbubnagar ja Guntur. Idässä se rajoittuu Bengalinlahteen. == Lähteet == == Aiheesta muualla == Luokka:Andhra Pradeshin piirikunnat
Easter Parade

”Easter Parade” (suom. Pääsiäisparaati) on Irving Berlinin säveltämä ja sanoittama musiikkikappale vuoden 1933 Broadway-revyystä As Thousands Cheer.Bergreen 1990, s. 322. Laulu esitettiin näytelmän ensimmäisen näytöksen viimeisessä kohtauksessa, joka kuvasi pääsiäisparaatia New Yorkin Fifth Avenuella.Magee 2012, s. 191. Sen esittivät Marilyn Miller ja Clifton Webb. Berlin oli säveltänyt kappaleen viisitoista vuotta aikaisemmin ja julkaissut sen nimellä ”Smile and Show Your Dimple”, mutta sävellys ei ollut menestynyt.Bergreen 1990, s. 317. As Thousands Cheer -näytelmään hän kirjoitti uuden sanoituksen, ja ”Easter Paradesta” tuli näytelmän menestynein kappale.Bergreen 1990, s. 339. Kappale on myöhemmin esitetty elokuvissa Ravintola Vapaa-aika (1942) ja Sinun kanssasi kahden (1948). == Lähteet == * * === Viitteet === Luokka:Vuoden 1933 kappaleet Luokka:Irving Berlinin säveltämät kappaleet
Uutismixi

Uutismixi oli Yleisradion lähettämä uutisohjelma. Uutismixin lähetys esitettiin Yle TV1:ssä ja uusinnat Yle TV2:ssa, Yle Teemassa ja YLE24:ssä. Uutismixi oli nuorille tarkoitettu uutisohjelma. == Aiheesta muualla == *Uutismixin sivut Luokka:Suomalaiset uutisohjelmat Luokka:Yle TV1:n televisio- ohjelmat Luokka:Yle TV2:n televisio-ohjelmat Luokka:Yle Teeman televisio- ohjelmat
Indrin kieli

Indri on Etelä-Sudanin Länsi-Bahr el-Ghazalin osavaltiossa sijaitsevan Rajan eli Ragan lähiössä puhuttava kieli. Kielen puhujat ovat indrit, jotka mm. heikon järjestäyneisyytensä takia ovat kautta aikojen joutuneet vaikutusvaltaisempien naapurikansojen alistamiksi ja assimiloimiksi.Indri, gurtong.net 1930-luvulla heidät alisti samassa osavaltiossa asuva kaligien kansa ja indrit puhuvatkin oman kielensä ohella myös kaligien kieltä eli ferogea, joka kuuluu samaan kieliryhmään kuin indrin kieli, sekä arabiaa. Ethnologue luokittelee indriä kuolevaksi kieleksi. == Lähteet == Luokka:Nigeriläis-kongolaiset kielet Luokka:Etelä-Sudanin kielet
Rangareddi

Rangareddi (, ) on yksi yksi Telanganan osavaltion 10 piirikunnasta Intiassa. Se kuului Andhra Pradeshin osavaltioon kesäkuuhun 2014 asti. Rangareddi ympäröi Hyderabadin piirikuntaa ja Hyderabad on sen pääkaupunki. Vuonna 2011 piirikunnassa asui 5 296 396 henkilöä, joka oli enemmän kuin missään muussa Andhra Pradeshin piirikunnassa. == Historia == Rangareddin piirikunta perustettiin vuonna 1978, jolloin se lohkaistiin Hyderabadin piirikunnasta. Se on nimetty vapaustaistelija Konda Venkata Ranga Reddyn mukaan. == Lähteet == == Aiheesta muualla == * Rangareddin kotisivu Luokka:Telanganan piirikunnat
Sinun kanssasi kahden

Sinun kanssasi kahden () on Charles Waltersin ohjaama ja Arthur Freedin tuottama yhdysvaltalainen musikaalielokuva vuodelta 1948. Sen pääosia esittävät Judy Garland ja Fred Astaire. Gene Kellyn oli alun perin tarkoitus esittää miespääosaa, mutta hän loukkasi nilkkansa elokuvan kuvausten aikana ja joutui jäämään pois tuotannosta. Elokuvan musiikkiraita on kokonaisuudessaan Irving Berlinin säveltämä. Berlin teki elokuvaa varten seitsemän alkuperäiskappaletta, ja lisäksi musiikkiraidalle otettiin kymmenen hänen aikaisemmin julkaisemaansa sävellystä. Irving Berlin oli alun perin sopinut elokuvan rahoittamisesta ystävänsä Joseph M. Schenckin kanssa, joka työskenteli 20th Century Foxilla. Yhtiön johto ei kuitenkaan suostunut antamaan Berlinille prosenttiosuutta elokuvan tuotosta, ja elokuvan tekeminen siirtyi Metro-Goldwyn-Mayerille säveltäjän saatua paremman rahallisen tarjouksen Louis B. Mayerilta. Tuottajaksi tuli Arthur Freed, joka oli jo vastuussa Berlinin säveltämään teatterimusikaaliin perustuvan Annie mestariampuja -elokuvan tuottamisesta. Johnny Green ja Roger Edens palkittiin elokuvan musiikkiraidasta parhaan musiikin Oscarilla. == Roolit == Lähde: == Lähteet == Luokka:Vuoden 1942 yhdysvaltalaiset elokuvat Luokka:Charles Waltersin ohjaamat elokuvat Luokka:Yhdysvaltalaiset elokuvamusikaalit Luokka:Arthur Freedin tuottamat elokuvat Luokka:Parhaan musiikin Oscar- palkinnon saaneet elokuvat Luokka:Metro-Goldwyn-Mayerin elokuvat
Länsi-Godavari

Länsi-Godavari () on yksi Andhra Pradeshin osavaltion 13 piirikunnasta Intiassa. Sen pääkaupunki on Eluru. Vuonna 2011 piirikunnassa asui 3 934 782 henkilöä. == Maantiede == Länsi-Godavarin naapuripiirikunnat ovat Krishna, Khammam ja Itä-Godavari. Etelässä se rajoittuu Bengalinlahteen. == Lähteet == == Aiheesta muualla == Luokka:Andhra Pradeshin piirikunnat
Itä-Godavari

Itä-Godavari () on yksi Andhra Pradeshin osavaltion 13 piirikunnasta Intiassa. Sen pääkaupunki on Kakinada. Vuonna 2011 piirikunnassa asui 5 151 549 henkilöä. == Lähteet == == Aiheesta muualla == Luokka:Andhra Pradeshin piirikunnat
Banaaninärhi

Banaaninärhi (Cyanocorax affinis) on varisten heimoon kuuluva varpuslintu. ==Levinneisyys== Banaaninärheä tavataan Kolumbiassa, Costa Ricassa, Panamassa ja Venezuelassa. Lajin kokonaispopulaatiota ei ole arvioitu, mutta lajia on kuvattu tavalliseksi ja se on luokiteltu elinvoimaiseksi. ==Lähteet== Luokka:Varikset
Trilineaariset koordinaatit

Trilineaariset koordinaatit muodostuvat kolmesta järjestetystä luvusta \scriptstyle \alpha, \beta ja \scriptstyle \gamma, jotka kuvaavat pisteen kohtisuoria etäisyyksiä kolmion kolmesta sivusta. Lukukolmikko ei esitä todellisia etäisyyksiä vaan etäisyyksien suhdelukuja. Ne ovat siten homogeeniset koordinaatit. Koordinaatit voidaan merkitä \scriptstyle \alpha : \beta : \gamma tai \scriptstyle (\alpha, \beta, \gamma). Kolmion \scriptstyle \triangle ABC, jonka pinta-ala on \scriptstyle A_\triangle sivut a, b ja c sijaitsevat saman nimistä kulmaa vastapäätä. Pisteen P todellinen etäisyys sivusta a on a'. Tämän etäisyyden trilineaarinen koordinaatti on siten a' = k\alpha. Koordinaatit muodostetaan siten :a':b':c'=k\alpha:k\beta:k\gamma=\alpha:\beta:\gamma, missä kerroin saadaan :k=\frac{2A_\triangle}{a\alpha + b\beta + c\gamma}. Siis, pisteen P todelliset etäisyydet kolmion sivuista, eli todelliset trilineaariset koordinaatit, saadaan (suhteellisista) trilineaarisista koordinaateista kertomalla ne kertoimella k, ja päinvastoin jakamalla ne kertoimella k. Koordinaatit ovat positiiviset, mikäli piste P on kolmion sisällä. Kolmion ulkopuolisille pisteille on yksi tai kaksikin koordinaattia negatiiviset. Mikäli kaikki koordinaatit ovat negatiivisia, voidaan negatiivisuus sisällyttää kertoimeen k ja supistaa merkinnästä pois. Piste on tällöin kolmion sisäpuolella. == Esimerkkejä == Merkinnöissä kirjaimet ovat sivujen pituuksia tai kulmien suuruuksia. * Kolmion kärkien trilineaariset koordinaatit ovat 1:0:0 (A), 0:1:0 (B) ja 0:0:1 (C). * Kolmion kulmanpuolittajien leikkauspisteen trilineaariset koordinaatit ovat 1:1:1. * Kolmion sivujen keskinormaalien leikkauspisteen koordinaatit ovat \scriptstyle \cos \alpha : \cos \beta : \cos \gamma. * Kolmion painopisteen trilineaariset koordinaatit ovat \scriptstyle \tfrac{1}{a}:\tfrac{1}{b}:\tfrac{1}{c}. * Kolmion keskijanojen kantapisteiden koordinaatit ovat \scriptstyle 0:\tfrac{1}{b}:\tfrac{1}{c} (M_a), \scriptstyle \tfrac{1}{a}:0:\tfrac{1}{c} (M_b) ja \scriptstyle \tfrac{1}{a}:\tfrac{1}{b}:0 (M_c). == Historia == Ranskalainen Etienne Bobillier (1797−1832) esitteli barysentriset koordinaatit vuonna 1827 tutkiessaan kolmioita ja niiden ympäristön pisteitä. Koordinaattien tarkoituksena oli ilmaista pisteiden sijainteja kolmioon nähden ja helpottaa siten laskuja. Monet muutkin kehittelivät tuolloin samantapaisia ideoita, mutta vasta saksalainen Julius Plückert (1801−1868) kirjoitti vuonna 1829 artikkelin Über ein neues Coordinatensystem, jossa hän esitteli trilineaariset koordinaatit. Trilineaarinen koordinaattijärjestelmä ei syrjäyttänyt karteesista koordinaattijärjestelmää, mutta sitä käytetään nykyäänkin kolmioihin liittyvien laskelmien perustana tietyillä aloilla. Vielä nykyäänkin aiheesta julkaistaan tutkielmia. Kuuluisa alan tutkija on Clark Kimberling, jonka suurtyö on ollut noin 5 000 pisteen trilineaaristen koordinaattien määrittäminen. == Lähteet == * === Viite === == Aiheesta muualla == * Kimberling, Clark: http://faculty.evansville.edu/ck6/encyclopedia/ETC.html, Evansvillen Yliopisto, 2013 Luokka:Geometria
Brasiliannärhi

Brasiliannärhi (Cyanocorax cyanopogon) on varisten heimoon kuuluva varpuslintu. ==Levinneisyys== Brasiliannärheä tavataan Brasilian itä-, keski- ja koillisosissa. Lajin populaatiota ei ole arvioitu, mutta lajia on kuvailtu melko tavalliseksi. Brasiliannärhi on luokiteltu elinvoimaiseksi lajiksi. ==Lähteet== Luokka:Varikset
Victor Herbert

Victor August Herbert (1. helmikuuta 1859 Dublin – 26. toukokuuta 1924 New York) oli irlantilaissyntyinen säveltäjä. Herbert syntyi Dublinissa ja muutti 7-vuotiaana Stuttgartiin hänen äitinsä mentyä naimisiin saksalaisen lääkärin kanssa. Herbert sai koulutuksen sellonsoittoon ja soitti Saksassa muun muassa Johan Strauss nuoremman orkesterissa. Vuonna 1886 hän muutti New Yorkiin ja sai sellistin paikan Metropolitan-oopperan orkesterissa. Yhdysvalloissa hän kiinnostui säveltämisestä, ja julkaisi ensimmäisen oman operettinsa Prince Ananias vuonna 1894. 1890-luvun lopulla hän toimi Pittsburghin sinfoniaorkesterin kapellimestarina. Hänen menestyneihin teatterinäytelmiinsä kuuluvat muun muassa Babes in Toyland (1903), Mlle Modiste (1905), The Red Mill (1906), Naughty Marietta (1910), Sweethearts (1913) ja Eileen (1917). Herbert oli mukana perustamassa säveltäjien tekijänoikeuksia valvovaa ASCAP- järjestöä. Hänen nostamansa oikeustapaus Shanley’s Restaurants -ravintolaketjua vastaan johti korkeimman oikeuden merkittävään ennakkopäätökseen, että musiikkiteoksen julkiseen esittämiseen ansaitsemistarkoituksessa tarvitaan säveltäjän lupa. Herbertiä pidetään yhdysvaltalaisen teatterimusiikin ensimmäisenä merkittävänä säveltäjänä. Hänen musiikillaan ei kuitenkaan ollut suurta vaikutusta myöhemmän sukupolven teatterisäveltäjiin. Victor Herbert kuoli sydänhalvaukseen toukokuussa 1924. Hänet valittiin Songwriters Hall of Fameen vuonna 1970. == Lähteet == Luokka:Vuonna 1959 syntyneet Luokka:Vuonna 1924 kuolleet Luokka:Irlantilaiset säveltäjät Luokka:Yhdysvaltalaiset säveltäjät Luokka:Songwriters Hall of Fame
Wilhelm Pipping

Wilhelm Pipping (26. kesäkuuta 1854 Helsinki – 13. maaliskuuta 1926 Helsinki) oli suomalainen lastenlääkäri ja Helsingin yliopiston lastentautiopin ylimääräinen professori 1892–1921, professori 1921–1923, samoin kuin moninkertainen valtiopäivämies. Pipping oli ensimmäinen erikoistunut suomalainen lastenlääkäri ja suomalaisen pediatriikan keskeinen henkilö vuosikymmeniä.Otavan Iso tietosanakirja, osa 6, p. 1268. Otava 1967. Hän edusti sukuaan aatelissäädyssä valtiopäivillä 1894, 1897, 1899, 1900, 1904–1905 ja 1905–1906. ==Lähteet== Luokka:Suomalaiset lääkärit Luokka:Helsingin yliopiston professorit Luokka:Suomalaiset professorit Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1854 syntyneet Luokka:Vuonna 1926 kuolleet
Joachim Wilhelm Pipping

Joachim Wilhelm (Joakim Vilhelm) Pipping (29. marraskuuta 1818 Turku – 15. helmikuuta 1858 Helsinki) oli suomalainen lääkäri, Helsingin yliopiston kirurgian ja lapsenpäästöopin dosentti vuodesta 1853. Pipping tuli yloppilaaksi 1835 ja valmistui filosofian kandidaatiksi 1840 ja lääketieteen lisensiaatiksi 1845. Lääketieteen ja kirurgian tohtoriksi hänet vihittiin 1847. Hän oli Helsingin yleisen sairaalan ja synnytyslaitoksen alilääkäri vuodesta 1850. Kirurgian ja lapsenpäästöopin dosenttina Pipping määrättiin syksyllä 1857 hoitamaan avoimeksi jäänyttä professorin virkaa, mutta hän menehtyi lavantautiin talvella 1858. Pipping, jolle myönnettiin professorin arvo 1856, oli Suomessa ensimmäinen narkoosin keksimisen jälkeisen kirurgian edustaja.Otavan Iso tietosanakirja, osa 6, p. 1268. Otava 1967. Pippingin isä oli oppihistorioitsija Fredrik Wilhelm Pipping, äiti Engla Kristiina Florin ja puoliso vuodesta 1852 Josefina Lovisa Kellgren (k. 1913). ==Lähteet== Luokka:Suomalaiset lääkärit Luokka:Suomalaiset professorin arvonimen saaneet Luokka:Vuonna 1818 syntyneet Luokka:Vuonna 1858 kuolleet
Huppunärhi

Huppunärhi (Cyanocorax caeruleus) on varisten heimoon kuuluva varpuslintu. ==Levinneisyys== Huppunärheä tavataan Brasiliassa, Argentiinassa ja Uruguayssa. Lajin populaatiota ei ole arvioitu, mutta lajia on kuvattu epätavalliseksi. Laji on vähenemässä elinympäristöjen tuhoutumisen vuoksi ja se on luokiteltu silmälläpidettäväksi. ==Elinympäristö== Huppunärhi elää alankometsissä tuhannen metrin korkeuteen asti. Laji suosii erityisesti araukariametsiä. ==Lähteet== Luokka:Varikset
Rolf Pipping

Hugo Rudolf (Rolf) Pipping (1. kesäkuuta 1889 Kiel, Saksan keisarikunta – 7. joulukuuta 1963 Helsinki) oli suomalainen kielitieteilijä. Hän oli Åbo Akademin ruotsin kielen ja pohjoismaisen filologian professori 1928–1956 ja rehtori 1936–1942. Hän julkaisi ja varusti selityksin EerikinkronikanOtavan Iso tietosanakirja, osa 6, p. 1258. Otava 1967.50-vuotias. Prof. Rolf Pipping, Helsingin Sanomat, 01.06.1939, nro 144, s. 6, Kansalliskirjaston digitaaliset aineistot. Viitattu 01.06.2024 Pipping tuli ylioppilaaksi 1907 ja valmistui filosofian kandidaatiksi 1912 ja filosofian lisensiaatiksi 1919. Hän opiskeli ulkomailla Göteborgissa, Tukholmassa ja Uppsalassa. Pipping tuli Åbo Akademin ruotsinkielen opettajaksi 1919 ja hänet nimitettiin Åbo Akademin dosentiksi 1920 ja professoriksi 1928. Hän toimi lisäksi Turun ruotsalaisen yhteiskoulun opettajana 1923–1927 ja oli Åbo Akademin ylioppilaskunnan puheenjohtajana 1919–1921. Pipping kirjotti yleistajuisia artikkeleita Finsk Tidskrift- aikakauslehteen. Hänen kehittämänsä termi sakprosa (asiaproosa) on levinnyt laajaan käyttöön. Hän sai filosofian kunniatohtorin arvon 1954 Göteborgin yliopistosta. Hänen isänsä oli kielitieteilijä Knut Hugo Pipping. ==Julkaisuja== *Kommentar till Erikskrönikan 1926 *Språk och stil, 1940, uusintapainos 1964 ==Lähteet== Luokka:Suomalaiset kielitieteilijät Luokka:Åbo Akademin professorit Luokka:Åbo Akademin rehtorit Luokka:Suomalaiset professorit Luokka:Suomalaiset aateliset Luokka:Vuonna 1889 syntyneet Luokka:Vuonna 1963 kuolleet
Fructidorkuun 18. päivän vallankaappaus

Fructidorkuun 18. päivän vallankaappaus oli Ranskassa 4. syyskuuta 1797 (vallankumouskalenterin mukaan 18. fructidorkuuta vuonna V) järjestetty vallankaappaus, jossa direktorion johtajat puhdistivat rojalistit maan parlamentista.Coup of 18 Fructidor Encyclopædia Britannica Online Academic Edition. Viitattu 8.4.2013. Taustalla oli hallituksen pelko tasavallan säilymisestä, sillä rojalistit olivat hieman aiemmin saaneet suuren vaalivoiton ja siten yhdessä maltillisten kanssa haltuunsa puolet parlamentin molempien kamarien eli vanhojen neuvoston ja viidensadan neuvoston paikoista.Knut Mykland (suom. Heikki Eskelinen): Otavan suuri maailmanhistoria 13: Suuret vallankumoukset, s. 177. Otava, Helsinki 1985. Italiassa tuolloin sotinut Napoleon Bonaparte lähetti direktorion pyynnöstä kenraali Pierre Augereaun johtamat joukot Pariisiin, jossa ne vangitsivat 4. syyskuuta yli 130 kuningasmielistä kansanedustajaa. Vangituista 53 lähetettiin Ranskan Guayanaan Etelä-Amerikkaan, joukossa myös direktorioon kuulunut François Barthélemy. Lazare Carnot, jolle oli suunniteltu samaa kohtaloa, onnistui pakenemaan. Vangitsemisten jälkeen vaalien tulokset mitätöitiin 49 departementin osalta ja 147 kansanedustajan valtakirjat hylättiin. Fructidorkuun kaappaus horjutti merkittävästi Ranskan tasavaltaista perustuslakia ja lisäsi armeijan vaikutusvaltaa politiikassa. ==Lähteet== Luokka:Ranskan suuri vallankumous Luokka:Vallankaappaukset Luokka:1797
Nils Pipping

Nils Johan Pipping (14. toukokuuta 1890 Helsinki – 23. marraskuuta 1982 Helsinki) oli suomalainen matemaatikko ja Åbo Akademin professori. Hänen tutkimuksensa olivat pääasiassa lukuteorian alalta.Otavan Iso tietosanakirja, osa 6, p. 1278. Otava 1967. Hän väitteli tohtoriksi vuonna 1919 Helsingin yliopistossa ja työskenteli 1914–1920 Helsingissä Tähtitieteellisessä observatoriossa ja 1921–1930 matematiikan lehtorina Åbo Akademissa; matematiikan professuuria hän hoiti siellä vuosina 1930–1953. Nils Pippingin isä oli kielitieteilijä Knut Hugo Pipping. Hän avioitui vuonna 1923 Margaretha de la Chapellen (1899–1966) kanssa. ==Lähteet== Luokka:Suomalaiset matemaatikot Luokka:Åbo Akademin professorit Luokka:Vuonna 1890 syntyneet Luokka:Vuonna 1982 kuolleet Luokka:Lukuteoreetikot Luokka:Suomalaiset professorit Luokka:Suomalaiset aateliset
Oven takana

Oven takana (The Door in the Floor) on vuonna 2004 ensi-iltansa saanut Tod Williamsin käsikirjoittama ja ohjaama draamaelokuva, joka perustuu John Irvingin romaanin Leski vuoden verran ensimmäiseen kolmannekseen. == Lähteet == Luokka:Vuoden 2004 yhdysvaltalaiset elokuvat Luokka:Yhdysvaltalaiset draamaelokuvat
Kolmenmailin-rajan ulkopuolella

Kolmenmailin-rajan ulkopuolella () on Jack Conwayn ohjaama yhdysvaltalainen mykkä draamaelokuva vuodelta 1927. Kolmenmailin-rajan ulkopuolella -elokuvan pääosissa ovat John Gilbert, Joan Crawford ja Ernest Torrence. Elokuvan tuotantoyhtiönä ja jakelijana toimi Metro-Goldwyn-Mayer. Kolmenmailin-rajan ulkopuolella perustuu William Anthony McGuiren näytelmään Twelve Miles Out vuodelta 1925. Elokuva kertoo salakauppiaasta, johon Jane-niminen tyttö alkaa pikku hiljaa rakastua. Kolmenmailin-rajan ulkopuolella kuvattiin 39 päivässä 462 000 dollarin budjetilla. Elokuva sai ensi-iltansa Yhdysvalloissa 9. heinäkuuta 1927 ja Suomessa 13. helmikuuta 1928. Esitystiedot Elokuva tuotti Yhdysvalloissa 655 000 dollaria ja ulkomailla 238 000 dollaria. Yhteensä elokuva tuotti 893 000 dollaria. Elokuva ja näyttelijät saivat kriitikoilta ilmestyessään hyvän vastaanoton. ==Näyttelijät== ==Lähteet== ==Aiheesta muualla== * * * Luokka:Vuoden 1927 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset seikkailuelokuvat Luokka:Yhdysvaltalaiset näytelmiin perustuvat elokuvat Luokka:Jack Conwayn ohjaamat elokuvat Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat Luokka:Irving Thalbergin tuottamat elokuvat Luokka:Metro-Goldwyn-Mayerin elokuvat Luokka:Elokuvat merenkulusta
De-Lovely

De-Lovely on vuonna 2004 ensi-iltansa saanut Irwin Winklerin ohjaama yhdysvaltalainen musikaalielokuva, joka kertoo säveltäjä Cole Porterin elämästä. Pääosaa esittää Kevin Kline. == Rooleissa == == Lähteet == Luokka:Vuoden 2004 yhdysvaltalaiset elokuvat Luokka:Yhdysvaltalaiset elämäkertaelokuvat Luokka:Yhdysvaltalaiset elokuvamusikaalit
Suomen joukkue jääkiekon maailmanmestaruuskilpailuissa 2005

Suomen jääkiekkomaajoukkue vuoden 2005 maailmanmestaruuskisoissa jotka järjestettiin Itävallassa. == Kokoonpano == *Päävalmentaja: Erkka Westerlund Pelipaikka Num. Pelaaja Joukkue (2004-2005) MV 30 Fredrik Norrena Linköpings HC MV 31 Pasi Nurminen Malmö Redhawks MV 32 Niklas Bäckström Oulun Kärpät P 2 Lasse Kukkonen Oulun Kärpät P 3 Petteri Nummelin HC Lugano P 4 Kimmo Timonen KalPa P 6 Ossi Väänänen Helsingin Jokerit P 7 Antti-Jussi Niemi Frölunda HC P 10 Jere Karalahti HIFK P 26 Toni Söderholm HIFK H 5 Pekka Saravo Tampereen Tappara H 8 Jussi Jokinen Oulun Kärpät H 12 Olli Jokinen HIFK H 14 Niklas Hagman HC Davos H 16 Ville Peltonen HC Lugano H 20 Petri Pakaslahti Helsingin Jokerit H 22 Mikko Eloranta SC Rapperswil-Jona H 23 Riku Hahl HPK H 24 Jari Viuhkola Oulun Kärpät H 25 Jukka Hentunen Fribourg-Gottéron H 27 Timo Pärssinen HIFK H 28 Jani Rita HPK H 37 Jarkko Ruutu HIFK H 39 Niko Kapanen EV Zug H 71 Tomi Kallio Frölunda HC http://www.iihf.com/Hydra/Tournaments_05/output/ws/hydra.iihf.com/data/iihf/output/xml/1000000009/IHM10000000090FIN_33_10_0.html IIHF: Team Finland 2005http://www.eliteprospects.com/team.php?team=1606&year0;=2005 Eliteprospects.com - Finland 2005http://hockey- sport.net/index.php?team_id=FIN&cat;=ms2005⟨=en Hockey-sport.net - Finland 2005 == Lähteet == 2005
Eluru

Eluru () on Intiassa Andhra Pradeshin osavaltiossa sijaitsevan Länsi-Godavarin piirikunnan pääkaupunki. Vuonna 2011 kaupunkialueella asui 250 693 henkeä. == Lähteet == == Aiheesta muualla == * Elurun kotisivu Luokka:Andhra Pradeshin kaupungit
2046 (elokuva)

2046 on vuonna 2004 ensi-iltansa saanut Wong Kar-wain käsikirjoittama, tuottama ja ohjaama hongkongilainen draamaelokuva. Se on löyhästi jatkoa Wong Kar-wain aiemmille ihmissuhdedraamoille Days of Being Wild (1991) ja etenkin In the Mood for Love (2000), koska elokuvan päähenkilönä on sama Tony Leungin esittämä herra Chow. 1960-luvun Hongkongissa Chow aloittaa seksisuhteen saman hotellin huoneessa 2046 asuvan naisen kanssa, joka erehtyy luulemaan suhdetta rakkaudeksi. Hotellin omistaja pyytää Chowta kirjoittamaan tieteistarinaa, joka sijoittuisi vuoteen 2046. 1960-luvun tulevaisuusfantasioilta näyttävässä tarinassa juna vie ihmisiä paikkaan nimeltä 2046, josta he eivät koskaan palaa.Sinisalo, Kati: 2046. Helsingin Sanomat, Nyt-liite 26.11.2004. Viitattu 1.1.2014. ==Lähteet== Luokka:Hongkongilaiset draamaelokuvat Luokka:Vuoden 2004 elokuvat Luokka:Romanttiset draamaelokuvat Luokka:Tieteiselokuvat
Rajavartioston laki

Rajavartioston laki () on vuonna 1928 ensi-iltansa saanut William Nighin ohjaama yhdysvaltalainen mykkä lännenelokuva, jonka pääosissa ovat Tim McCoy ja Joan Crawford. Rajavartioston laki kertoo texasilaisesta vartijasta, joka saa selville, että hänen jahtaama lainsuojaton onkin hänen kauan kadonnut veljensä. Rajavartioston laki on Metro-Goldwyn-Mayerin tuottama ja jakelema. Rajavartioston laki kuvattiin vain 52 000 dollarin budjetilla. Elokuva sai ensi-iltansa Yhdysvalloissa 21. tammikuuta vuonna 1928. Suomessa elokuva sai ensi-illan 18. marraskuuta vuonna 1929. Rajavartioston laki tuotti hyvin budjettiin nähden – 241 000 dollaria. ==Näyttelijät== ==Lähteet== ==Aiheesta muualla== * * * Luokka:Vuoden 1928 yhdysvaltalaiset elokuvat Luokka:Yhdysvaltalaiset lännenelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Metro-Goldwyn- Mayerin elokuvat
Anneli Aarika-Szrok

Eini Anneli Aarika-Szrok ent. Fagerholm (18. lokakuuta 1924 Helsinki – 2004) oli suomalainen oopperalaulaja. Hän opiskeli Sibelius-Akatemiassa 1944–1949 ja sen jälkeen Budapestissa Liszt-musiikkiakatemiassa 1949–1952. Hän oli Unkarin valtionoopperan solisti 1951–1962.Facta2001 1. osa palsta 25 Hän toimi laulunopettajana Riihimäen musiikkiopistossa. Aarika-Szrok on ollut Suomi–Unkari-seuran toiminnanjohtaja.Työväen arkisto (Googlen välimuistissa) Aarika-Szrokin puoliso oli Istvan Szrok ja heillä oli yksi lapsi. == Lähteet == Luokka:Suomalaiset altot Luokka:Vuonna 1924 syntyneet Luokka:Vuonna 2004 kuolleet
Risto Aario

Risto Tapani Aario (3. marraskuuta 1937 Helsinki – 27. joulukuuta 2023 Turku) oli suomalainen geologi. Hän oli vuodesta 1973 Oulun yliopiston maaperägeologian professori ja vuodesta 1976 Geologian laitoksen johtaja eläkkeelle siirtymiseensä vuoteen 2000 saakka. Aario kirjoitti Helsingissä ylioppilaaksi 1957. Hän opiskeli Helsingin yliopistossa ja suoritti siellä tutkintonsa. Filosofian tohtoriksi Aario väitteli 1965 aiheenaan Muinais- Päijänteen kehitys. Aario tuli Oulun yliopiston palvelukseen 1967 ja samana vuonna hänet nimettiin geologian ja paleontologian apulaisprofessoriksi. Uransa alkupuolella Aario keskittyi sedimentologisiin ja 1970-luvulla hän siirtyi glasiaaligeologisten tutkimusten pariin. Aarion asiantuntemusalueita olivat glasiaaligeologia, maaperägeologia ja ympäristögeologia. Aarion isä oli maantieteen professori Leo Aario.Facta2001 1. osa palsta 25 ==Lähteet== Luokka:Suomalaiset geologit Luokka:Suomalaiset professorit Luokka:Oulun yliopiston professorit Luokka:Vuonna 1937 syntyneet Luokka:Vuonna 2023 kuolleet
Álvaro Torres

Álvaro Torres (s. 9. huhtikuuta 1954 Usulután, El Salvador) on elsalvadorilainen laulaja-lauluntekijä. Hänen levymerkkinsä Big Dream Christian Music sijaitsee Baton Rougessa, Yhdysvaltain Louisianassa. Hänen musiikkilajinsa ovat latinopop ja bolero. Torres syntyi 9. huhtikuuta 1954 varakkaaseen perheeseen El Salvadorin Usulutánissa. Hän muutti myöhemmin Guatemalaan, jossa hän aloitti soolouran ja julkaisi ensimmäisen albuminsa "Algo especial" (suom. "jotain erikoista") vuonna 1976. Vuosi myöhemmin hän julkaisi toisen albuminsa "Acariciame" (suom. "hyväile minua"). Hänen suosionsa kasvoi 1980-luvulla, jolloin hän myös muutti Yhdysvaltoihin, jossa hän asui Coloradossa, Kaliforniassa ja lopulta Floridassa. Vuonna 1991 Torres koki taiteellisen läpimurron, kun hän julkaisi kymmenennen albuminsa "Nada Se Compara Contigo" (suom. "mikään ei ole verrattavissa sinuun"). Broadcast Music Incorporated valitsi hänet vuoden laulaja-lauluntekijäksi vuonna 1994. Torresin musiikkiin on vaikuttanut mm. Sandro de América, Camilo Sesto ja Joan Manuel Serrat. Luokka:Elsalvadorilaiset muusikot Luokka:Vuonna 1954 syntyneet Luokka:Elävät henkilöt
My Blueberry Nights

My Blueberry Nights (My Blueberry Nights) on vuonna 2007 ensi-iltansa saanut Wong Kar-Wain ohjaama romanttinen draama- ja road movie -elokuva. Se on hongkongilaisen Wong Kar-Wain ensimmäinen englanninkielinen elokuva ja samalla laulaja-lauluntekijä Norah Jonesin ensimmäinen elokuvarooli. Kuvaajana toimi Darius Khondji eikä ohjaajan pitkäaikainen vakiokuvaaja Christopher Doyle. == Juoni == Sydämensä särkenyt Elizabeth (Jones) lohduttaa itseään muutamana iltana läheisen diner-ravintolan mustikkapiirakalla ja paikan omistajan Jeremyn (Jude Law) jutuilla. Sitten Elizabeth päättääkin paeta New Yorkista päästäkseen eroon tuskastaan. Hän päätyy aluksi työhön memphisiläiseen baariin, jonka vakioasiakkaisiin kuuluu sydänsuruunsa juova poliisimies. Seuraavaksi Elizabeth siirtyy nevadalaiseen kasinoon, jossa tutustuu uhkapeliä harrastavaan naiseen (Natalie Portman) ja sijoittaa rahaa tämän pokeripeliin. He häviävät, ja lopulta Elizabeth palaa New Yorkiin ja Jeremyn ravintolaan. ==Lähteet== Luokka:Hongkongilaiset draamaelokuvat Luokka:Vuoden 2007 elokuvat Luokka:Romanttiset draamaelokuvat Luokka:Road moviet
Skylar Diggins

Skylar Kierra Diggins-Smith (s. 2. elokuuta 1990 South Bend, Indiana) on yhdysvaltalainen koripalloilija, pelipaikaltaan pelintekijä. Hän edustaa tällä hetkellä WNBA-liigan Phoenix Mercurya. Kaudet 2013–2015 hän edusti Tulsa Shockia ja jatkoi samassa seurassa vielä toiset kolme kautta sen siirryttyä Texasiin ja muutettua nimekseen Dallas Wings. Ennen ammattilaisuraansa Diggins pelasi yliopistokoripalloa Notre Damen yliopiston joukkueessa. Tulsa Shock varasi Digginsin WNBA:n vuoden 2013 varaustilaisuuden kolmantena varauksena. Häntä ennen varattiin ainoastaan Brittney Griner sekä Elena Delle Donne. == Lähteet == Luokka:Yhdysvaltalaiset koripalloilijat Luokka:Vuonna 1990 syntyneet Luokka:Elävät henkilöt
Carl Bror Emil Aejmelaeus-Äimä

Carl Bror Emil ”Kalle” Aejmelaeus-Äimä (20. toukokuuta 1882 Porvoo – 13. heinäkuuta 1935 Kiel, Saksa) oli suomalainen eversti. Eversti C. B. E. Aejmelaeus-Äimä kuollut, Helsingin Sanomat, 14.07.1935, nro 185, s. 3, Kansalliskirjaston digitaaliset aineistot. Viitattu 07.07.2024 == Elämäkerta == Aejmelaeuksen sukuun kuulunut Aejmelaeus-Äimä kirjoitti ylioppilaaksi Helsingin suomalaisesta reaalilyseosta vuonna 1901. Hänen vanhempansa olivat Paltamossa syntynyt Weilin+Göösin konttoripäällikkö Edvin Aejmelaeus sekä porvoolainen Johanna Simolin. Aejmelaeus-Äimä sai sotilaskoulutusta Pietarissa Keisari Nikolain ratsuväkiopistossa vuosina 1906–1908 sekä Miekkailu- ja voimistelukoulussa 1914. Samana vuonna hän suoritti myös Keisarillisen arkeologisen instituutin loppututkinnon. Aejmelaeus-Äimä toimi Nikolain ratsukoulun urheilun ja voimistelun opettajana vuodesta 1912 alkaen. Suomen itsenäistymisen jälkeen Aejmelaeus-Äimä tuli Suomen armeijan palvelukseen majurina vuonna 1918. Vuosina 1919–1925 Aejmelaeus-Äimä toimi presidentti K. J. Ståhlbergin sota-asiain kanslian päällikkönä sekä hänen 1. adjutanttinaan. Hänet ylennettiin everstiluutnantiksi 1919 ja everstiksi 1925, ja hän toimi sitten Suomen sotilasasiamiehenä Moskovassa 1926–1928 ja Lontoossa 1929–1931. Viimeksi Aejmelaeus-Äimä oli Tampereen itäisen sotilaspiirin piiripäällikkönä 1932–1933 ja Viipurin komendanttina vuodesta 1933 alkaen. Aejmelaeus-Äimä oli innokas urheilumies, joka harrasti erityisesti miekkailua ja ratsastusta. Hän edusti Venäjää vuoden 1912 Tukholman olympialaisten nykyaikaisessa viisiottelussa mutta kahden lajin jälkeen keskeytti kilpailun. Vuonna 1923 Aejmelaeus oli mukana perustamassa Helsingin Miekkailijoita ja oli seuran puheenjohtaja ja kunniajäsen. Hän toimi myös Ratsastusliiton puheenjohtajana ja oli Suomen Olympiakomitean jäsenenä sekä pohjoismaisten kisojen toimivan komitean jäsenenä. Antwerpenin olympialaisissa hän oli palkintotuomarina ja sotalaitoksen edustajana. Aejmelaeus-Äimä julkaisi vuonna 1912 venäjänkielisen 148-sivuisen kuvitetun hiihto-oppaan Hiihto sotilastarkoituksia varten (Лыжи в военном деле), jossa hän esitteli hiihdon historiaa, erilaisia suksimalleja, hiihtotapoja, hiihtotekniikoita sekä hiihdon soveltuvuutta sotilastarkoituksiin. Aejmelaeus-Äimä kuului Vapaamuurareihin. Hän avioitui Astrid Hagströmin kanssa Tampereella heinäkuussa 1933. Aejmelaeus-Äimä kuoli heinäkuussa 1935 aivoverenvuotoon ollessaan virkalomalla Kielissä. == Lähteet == * Viipurin Komendantinviraston laatima ansioluettelo * Tasavallan Presidentin sotilaskäsky No: 38/19 === Viitteet === Luokka:Suomalaiset everstit Luokka:Suomalaiset nykyaikaiset viisiottelijat Luokka:Suomalaiset miekkailijat Luokka:Suomalaiset vapaamuurarit Luokka:Vuonna 1882 syntyneet Luokka:Vuonna 1935 kuolleet
Colorado Mammoth

Colorado Mammoth on National Lacrosse Leaguessa pelaava sisälacrossen ammattilaisseura Denveristä, Coloradosta. Joukkue siirtyi vuonna 2002 Denveriin oltuaan alun perin Baltimore Thunder (1987–1999), sitten Pittsburgh CrosseFire (2000) ja Washington Power (2001–2002). Mammoth on NLL:n historian ensimmäinen Mississippin länsipuolinen joukkue. Colorado Mammothin omistaa miljardööri Stan Kroenke. Kroenken muita omistuksia ovat muun muassa NHL-seura Colorado Avalanche, NFL-seura St. Louis Rams, NBA-seura Denver Nuggets sekä Englannin Valioliigassa pelaava Arsenal FC. Vuonna 2008 Mammothin kotiotteluissa Pepsi Centerissä kävi keskimäärin enemmän yleisöä ottelua kohden kuin Avalachen tai Nuggetsin peleissä. Mammoth tosin pelasi kaudella vain kahdeksan kotiottelua. Joukkueesta oli myös tullut NLL:n eniten yleisöä kerännyt joukkue. == Palkinnot == Kausi Pelaaja Palkinto 2003 Gary Gait Arvokkain pelaaja Brian Langtry Kauden tulokas 2004 Steve Govett Vuoden vaikuttaja Gord Nash Kauden maalivahti Gary Gait Kauden herrasmiespelaaja (tasapeli Peter Loughin kanssa) 2005 Gary Gait Kauden herrasmiespelaaja 2006 Gavin Prout Loppuottelun arvokkain pelaaja 2012 Adam Jones Kauden tulokas 2012 John Grant Jr Arvokkain pelaaja == Tilastot == Kausi Divisioona V-H Sijoitus Koti Vieras Tehdyt Päästetyt Valmentaja Pudotuspelit 2003 Itäinen 9-7 1. 6-2 3-5 226 223 Rod Jensen, Jamie Batley hävisi välierän 2004 Läntinen 13-3 1. 7-1 6-2 223 173 Jamie Batley hävisi divisioonan finaalin 2005 Läntinen 8-8 3. 5-3 3-5 201 182 Jamie Batley hävisi divisioonan välierän 2006 Läntinen 10-6 2. 6-2 4-4 200 172 Gary Gait Mestaruus 2007 Läntinen 12-4 1. 7-1 5-3 209 179 Gary Gait Hävisi divisioonan välierän 2008 Läntinen 9-7 2. 6-2 3-5 184 167 Bob McMahon Hävisi divisioonan välierän 2009 Läntinen 7-9 4. 4-4 3-5 172 184 Bob McMahon Hävisi divisioonan välierän 2010 Läntinen 4-12 5. 0-8 4-4 167 201 Bob McMahon, Steve Govett, Bob Hamley Ei selvinnyt 2011 Läntinen 5-11 4. 3-5 2-6 151 172 Bob Hamley Hävisi divisioonan välierän 2012 Läntinen 11-5 2. 5-3 6-2 217 201 Bob Hamley Hävisi divisioonan välierän Yhteensä 10 kautta 88-72 49-31 39-41 1 950 1 854 Pudotuspelit yhteensä 4-8 3-3 1-5 148 163 == Lähteet == Luokka:Yhdysvaltalaiset haavipalloseurat Luokka:Denverin urheilu
University Parks

Oxford University Parks on noin 28 hehtaarin laajuinen puistoalue Oxfordin keskustan koillislaidalla. Oxfordin yliopiston omistama puisto rajautuu pohjoisessa Norham Gardens -katuun ja Lady Margaret Halliin, lännessä Parks Roadiin ja etelässä yliopiston Science Areaan sekä South Parks Roadiin. Idässä puiston rajalla virtaa Cherwelljoki lukuun ottamatta pientä Mesopotamian aluetta, jossa puiston alue ulottuu joen haarautuessaan muodostamalle saarelle. Aitojen rajaamassa puistossa saa kävellä vapaasti, mutta öisin se on suljettu. University Parksin alue kuului aiemmin Merton Collegelle, kunnes yliopisto osti sen vuosina 1854–1865. Alueen lounaiskolkkaan puiston viereen perustettiin yliopiston museo, joka sai 1900-luvulla seurakseen yliopiston luonnontieteellisiä rakennuksia. Puistosta päätettiin tehdä pääasiallisesti arboretum ja yliopistoväen virkistäytymisalue, minkä lisäksi tilaa tarvittiin krikettikentälle. Puiston suunnittelijaksi kutsuttiin James Bateman, mutta hänen suunnitelmansa hylättiin liian kalliina. Puisto päätettiin jättää keskiosaltaan avoimeksi ruohikoksi ja rakentaa polku sitä kiertämään. Ensimmäiset puut istutettiin syksyllä 1865. Krikettiä päästiin pelaamaan vuonna 1881, kun puiston keskelle valmistui kenttä ja sen yhteyteen krikettipaviljonki. Vuonna 1925 puiston koillisnurkkaan kaivettiin pyöreä noin 50 metriä leveä tekolampi. Sitä laajennettiin vuonna 1996, ja samalla lammen muotoa muokattiin luonnonmukaisemmaksi. Tiedosto:University Parks, Oxford - geograph.org.uk - 201522.jpg|Puiden reunustama haarautuva polku. Tiedosto:Duck pond University Parks Oxford.jpg|Koilliskulman lampi. Tiedosto:North Lodge, Oxford University Parks.jpg|North Lodge puiston luoteisen sisäänkäynnin luona. Tiedosto:Cherwell from Rainbow Bridge.JPG|Näkymä High Bridgeltä Cherwellin alavirran suuntaan. == Lähteet == == Aiheesta muualla == Luokka:Arboretumit Luokka:Oxford Luokka:Yhdistyneen kuningaskunnan puistot
Aaltio

Aaltio on suomalainen sukunimi, joka on muun muassa seuraavilla henkilöillä: * Edward Aaltio (1891–1946), amerikansuomalainen kirjailija * Eetu Aaltio (1873–1926), toimittaja ja kirjailija * Eino Aaltio (1889–1974), varatuomari, kansanedustaja (Maalaisliitto) ja kotiseutuhistorioitsija * Erkki Aaltio (1922–2013), Kauppakorkeakoulun professori * Iiris Aaltio (s. 1953), professori * Lauri Aaltio (s. 1977), muotoilija * Panu Aaltio (s. 1982), elokuvasäveltäjä ja musiikkituottaja * Sampsa Aaltio (1927–2013), Kokoomuksen kansanedustaja
Katajanokan ala-asteen koulu

Katajanokan ala-asteen koulu on noin 170 oppilaan koulu, jossa on peruskoulun luokat 1.–6. sekä valmistavan opetuksen ryhmä maahanmuuttajataustaisille oppilaille. Koulu on alueensa lähikoulu, jonka oppilaat ovat pääosin Katajanokalta. Katajanokan ala-asteen koulussa on pakollisena vieraana kielenä englanti sekä ruotsi ja vapaaehtoisena venäjä tai ranska. == Historia == Koulunkäynti Katajanokalla alkoi vuonna 1817, kun köyhäinhoidon palkkaama neiti Bernström opetti mökissään lähinnä lukemista ja kristinoppia. Myös perämies Carl Johan Granberg (1787–1868) piti koulua Katajanokalla. Hän perusti koulun vuonna 1820 ja noin kaksikymmentä vuotta myöhemmin lopetti merimiehen työnsä ja ryhtyi täysipäiväiseksi opettajaksi. Granbergin koulu oli nykyisen alakoulun tasoinen ja siellä opetettiin sekä poikia että tyttöjä. Opetusta annettiin lukemisessa, kirjoittamisessa, laskemisessa, katekismuksessa sekä jumalanpelossa ja käytöstavoissa. Granbergin oppilaita olivat Aleksis Kivi ja Katajanokasta kirjoittanut Victor Petterson. Koulu oli yhden huoneen kokoinen pieni puurakennus, joka sijaitsi nykyisen Tove Janssonin puiston alueella. Rakennusta ei ole enää olemassa. Katajanokalla aloitti kansakoulu vuonna 1949. Se toimi Alanko-nimisessä talossa Kruunuvuorenkadulla. Koulu oli aluksi osa Kaisaniemen koulua. Hallinnollisen itsenäisyyden se sai vuonna 1954. 1980-luvulla Katajanokalle rakennettiin uusi asuinalue ja alueen väkiluku kasvoi. Tämän vuoksi tarvitiin uusi koulurakennus. Katajanokan ala-asteen koulu muutti vuonna 1986 Katajanokan keskellä olevaan Venäjän vallan aikana rakennettuun punatiiliseen rakennusrivistöön. Samaan rakennukseen tuli myös muun muassa päiväkoti. Rakennuksen ovat suunnitelleet arkkitehdit Vilhelm Helander, Pekka Pakkala ja Mikael Sundman. Se on Carl Ludvig Engelin suunnitteleman Merikasarmin (nykyisin ulkoministeriö) vieressä. Katajanokan ala-asteen koulun rakennuksen vanhimmat osat ovat vuodelta 1844. Liikuntasali on entinen merijalkaväen harjoitussali. Erikoisluokat ja opettajainhuone ovat entisiä asevarastoja sekä purje- ja takilavarastoja. Lasikattoinen keskiaula, jonka ympärillä luokat ovat, on entinen konepajahalli. Hallin keskellä on koulun kirjasto. == Lähteet == Luokka:Helsingin peruskoulut Luokka:Katajanokka Luokka:Helsingin suojellut rakennukset